പാക് പവലിയനില് സന്ദര്ശകര് ഒരു ലക്ഷം പിന്നിട്ടു ദുബൈ: എക്സ്പോ 2020 ദുബൈയിലെ പാകിസ്താന് പവലിയനില് സന്ദര്ശകരുടെ എണ്ണം ഒരു ലക്ഷം കടന്നു. മേള തുടങ്ങി 18 ദിവസത്തിനകമാണ് ഇത്രയും സന്ദര്ശകരെ ആകര്ഷിക്കാന് പവലിയനായത്. ഇതോടെ നഗരിയിലെ ഏറ്റവും കൂടുതല് സന്ദര്ശകരെത്തിയ പവലിയനുകളിലൊന്നായി ഇത് മാറി. നിറങ്ങളില് മുങ്ങിയ ബാഹ്യഭാഗമാണ് സന്ദര്ശകരെ പവലിയനിലേക്ക് ആകര്ഷിക്കുന്നത്. മേളയുടെ ആദ്യ ദിനത്തില് 8000 പേരാണ് പവലിയനിലെത്തിയത്. ദുബൈ ഉപഭരണാധികാരിയും യു.എ.ഇ ഉപപ്രധാനമന്ത്രിയും ധനമന്ത്രിയുമായ ശൈഖ് മക്തൂം ബിന് മുഹമ്മദ് ബിന് റാശിദ് ആല് മക്തൂം കഴിഞ്ഞദിവസം പവലിയന് സന്ദര്ശിച്ചിരുന്നു.